**บทที่ 5**

**สรุป อภิปรายผล และข้อเสนอแนะ**

 การวิจัยเรื่องกลยุทธ์การจัดการการท่องเที่ยวโดยชุมชน บ้านเกียดโง้ง เมืองปะทุมพอน แขวง จำปาสัก สาธารณรัฐประชาธิปไตยประชาชนลาวผู้วิจัยเสนอสรุปผลการวิจัยอภิปรายผลการวิจัย และข้อเสนอแนะตามลำดับหัวข้อ ดังนี้

 1. สรุปผลการวิจัย

 2. อภิปรายผลการวิจัย

 3. ข้อเสนอแนะ

**5.1 สรุปผลการวิจัย**

 สรุปผลการวิจัย ดังนี้

1. สภาพปัจจุบันและปัญหาของชุมชนสำหรับการจัดการท่องเที่ยวโดยชุมชนบ้านเกียดโง้ง เมืองปะทุมพอน แขวงจำปาสัก โดยรวมอยู่ในระดับปานกลาง แต่มีความต้องการในการจัดการท่องเที่ยวโดยชุมชนโดยรวมอยู่ในระดับมาก สภาพปัจจุบันของชุมชนสำหรับจัดการท่องเที่ยว โดยชุมชนอยู่ในระดับมากทุกด้าน แต่ยังมีปัญหาและต้องการพัฒนาด้านการดูแลรักษาสิ่งแวดล้อมร่วมกับชุมชน การสร้างการเรียนรู้องค์กร การบริหารจัดการท่องเที่ยวการสนับสนุนการพัฒนาคุณภาพชีวิตและเศรษฐกิจการส่งเสริมวัฒนธรรมของชุมชนระบบการบริหารจัดการท่องเที่ยวที่ยั่งยืนและการบริการที่ดีและปลอดภัย
2. กลยุทธ์การจัดการการท่องเที่ยวโดยชุมชน บ้านเกียดโง้ง แขวงจำปาสัก สาธารณรัฐประชาธิปไตยประชาชนลาวมี 4 กลยุทธ์ ได้แก่ 1) กลยุทธ์การเสริมสร้างความเข้มแข็งขององค์กร การจัดการท่องเที่ยว 2) กลยุทธ์การพัฒนาคุณภาพชีวิตและเศรษฐกิจชุมชนโดยการมีส่วนร่วม 3) กลยุทธ์การเสริมสร้างการเรียน รู้วัฒนธรรมและรักษาสิ่งแวดล้อมชุมชน และ 4) กลยุทธ์การส่งเสริมการบริการที่ดีและความปลอดภัย

**5.2 อภิปรายผลการวิจัย**

 อภิปรายผล มีดังนี้

5.2.1 สภาพปัจจุบันและปัญหาของชุมชนสำหรับการจัดการท่องเที่ยวโดยชุมชนบ้านเกียดโง้ง เมืองปะทุมพอน แขวงจำปาสัก โดยรวมอยู่ในระดับปานกลาง แต่มีความต้องการในการจัดการท่องเที่ยวโดยชุมชนโดยรวมอยู่ในระดับมาก สภาพปัจจุบันของชุมชนสำหรับจัดการท่องเที่ยวโดยชุมชนอยู่ในระดับมากทุกด้าน แต่ยังมีปัญหาและต้องการพัฒนาด้านการดูแลรักษาสิ่งแวดล้อมร่วมกับชุมชน การสร้างการเรียนรู้องค์กร การบริหารจัดการท่องเที่ยวการสนับสนุนการพัฒนาคุณภาพชีวิตและเศรษฐกิจการส่งเสริมวัฒนธรรมของชุมชนระบบการบริหารจัดการท่องเที่ยวที่ยั่งยืนและการบริการที่ดีและปลอดภัย ทั้งนี้สอดคล้องกับผลการวิจัยของ สุจิตราภา พันธ์วิไล และคณะ (2550, น. 21-22) การจัดการการท่องเที่ยวชุมชนต้องเกิดจากจิตสำนึกร่วมของชุมชนที่ความคิดริเริ่มที่ตรงกัน ร่วมกันทำงานอย่างมีเป้าหมายที่สอดคล้องกับหลักการ ทฤษฎีและแนวคิดที่เหมาะสม โดยคำนึงถึงสภาพที่แท้จริง รวมทั้งข้อจำกัดต่างๆ ของสังคมและสภาพแวดล้อม ร่วมกันวางแผนและดำเนินกิจกรรมต่างๆ คำนึงถึงสิ่งอำนวยความสะดวกต่างๆ เข้ากับคุณภาพของการบริการเพื่อสร้างความประทับใจแก่นักท่องเที่ยวและชุมชน การจัดการการท่องเที่ยวของชุมชนโดยมีการจัดตั้งองค์กรทางด้านการท่องเที่ยวของชุมชน เพื่อเป็นแกนหลักขึ้นและเป็นตัวเชื่อมประสานระหว่างภาครัฐและภาคเอกชนร่วมกันทำงานอย่างมุ่งมั่น ตั้งใจในระยะยาว โดยต้องสร้างจริยธรรม ควบคู่ไปกับการเป็นนักธุรกิจที่ดีย่อมจะนำชุมชนสู่ผลสำเร็จที่ดีที่สุด สร้างความภูมิใจในตนเองและสร้างรายได้เสริมให้แก่ชุมชนได้อย่างยั่งยืน

 5.2.2 กลยุทธ์การจัดการการท่องเที่ยวโดยชุมชนบ้านเกียดโง้ง เมืองปะทุมพอน แขวงจำปาสักสาธารณรัฐประชาธิปไตยประชาชนลาว มี 4 กลยุทธ์ ประกอบด้วย 1) กลยุทธ์การเสริมสร้างความเข้มแข็งขององค์กรบริหารจัดการท่องเที่ยวของชุมชน 2) กลยุทธ์การพัฒนาคุณภาพชีวิตและเศรษฐกิจชุมชนโดยการมีส่วนร่วม 3) กลยุทธ์การส่งเสริมการเรียนรู้วัฒนธรรมและสิ่งแวดล้อมชุมชน และ 4) กลยุทธ์การบริการที่ดีและปลอดภัยสอดคล้องกับนโยบายและยุทธศาสตร์การท่องเที่ยว สปป.ลาว (2550-2563) การพัฒนาการท่องเที่ยวโดยชุมชนต้องพัฒนาและปรับปรุงสิ่งอำนวยความสะดวกด้านการท่องเที่ยวในแหล่งท่องเที่ยวให้ได้มาตรฐานสากล รักษาความเป็นเอกลักษณ์ของท้องถิ่นและส่งเสริมการพัฒนาแหล่งท่องเที่ยวโดยชุมชนอย่างกว้างขวาง สร้างเครือข่ายการพัฒนาแหล่งท่องเที่ยวแบบประชาชนมีส่วนร่วมเพื่อลดความยากจน มีความยั่งยืน ส่งเสริมทุกภาคส่วนในสังคมมีส่วนร่วมในการพัฒนาการท่องเที่ยวและเพิ่มการอนุรักษ์ทรัพยากรการท่องเที่ยวทางธรรมชาติ วัฒนธรรมประวัติศาสตร์ และสิ่งแวดล้อมให้มีความยั่งยืน

**5.3 ข้อเสนอแนะ**

จากผลการวิจัยเรื่อง กลยุทธ์การจัดการการท่องเที่ยวโดยชุมชน บ้านเกียดโง้ง เมืองปะทุมพอน แขวงจำปาสัก สาธารณรัฐประชาธิปไตย ประชาชนลาวผู้วิจัยมีข้อเสนอแนะดังนี้

* + 1. **ข้อเสนอแนะเพื่อนำผลการวิจัยไปใช้**
			1. จากผลของการวิจัย พบว่า การดูแลรักษาสิ่งแวดล้อมร่วมกับชุมชน การส่งเสริมการเรียนรู้ ระบบการบริหารจัดการท่องเที่ยวที่ยั่งยืน และความเข้มแข็งขององค์กรบริหารจัดการท่องเที่ยวของชุมชน มีผลต่อการจัดการการท่องเที่ยวโดยชุมชน ดังนั้นเพื่อให้การบริหารจัดการท่องเที่ยวชุมชนมีความเข้มแข็งมากขึ้นหน่วยงานของรัฐทุกระดับต้องเข้ามาช่วยในการวางแผนและให้ความรู้ด้านการบริหารจัดการท่องเที่ยวแก่ผู้นำชุมชน และประชาชนในชุมชน
			2. ภาครัฐควรให้ความรู้ด้านกฎหมาย ระเบียบต่างๆเกี่ยวกับการดูแลรักษาสิ่งแวดล้อมและมีกิจกรรมร่วมกับชุมชนในการส่งเสริมการเรียนรู้อนุรักษ์และฟื้นฟูวัฒนธรรมอย่างต่อเนื่อง

5.3.1.3 ภาครัฐและประชาชนในชุมชนควรร่วมมือกันอนุรักษ์ปกปักรักษา และฟื้นฟูสถานที่ท่องเที่ยวของบ้านเกียดโง้ง เมืองปะทุมพอน แขวงจำปาสัก อย่างจริงจัง

* + 1. **ข้อเสนอแนะเพื่อทำการวิจัยครั้งต่อไป**

 5.3.2.1 ควรศึกษาและสร้างรูปแบบที่เหมาะสมสำหรับการพัฒนาการจัดท่องเที่ยวโดยการมีส่วนร่วมของทุกภาคส่วนที่เกี่ยวข้อง

* + - 1. ควรศึกษาและแผนทีการท่องเที่ยวภายในสถานที่ท่องเที่ยวและเชื่อมโยงกับสถานที่ท่องเที่ยวอื่นๆ ในแขวงจำปาสัก เพื่อความหลากหลายสำหรับนักท่องเที่ยว